জন্ম ফ্রান্সে। আফ্রো-চাইনিজ-কিউবান-ডাচ বংশোদ্ভূত। এমন একজন মেয়ের চরিত্রে কোনও অভিনেত্রী পাওয়া মুশকিলের কাজ ঠিকই। কিন্তু তা বলে, প্রয়াত সাংবাদিক ড্যানিয়েল পার্লের স্ত্রী মারিয়ানের চরিত্রে অ্যাঞ্জেলিনা জোলিকে কাস্ট করার সিদ্ধান্ত মোটেই ভাল ভাবে নেননি অনেকেই। এই চরিত্রে অভিনয় করার জন্য গায়ের রং বেশ কয়েক পরত গাঢ় করতে হয়েছিল জোলিকে। মাথাতেও কোঁকড়ানো পরচুলা পরেছিলেন তিনি। মারিয়ান যেহেতু বাস্তবে জোলির বেশ ঘনিষ্ঠ ছিলেন, তাই এই কাস্টিং নিয়ে তাঁর কোনও আপত্তি ছিল না।